Riaditeľka základnej školy s materskou školou Šarišské Michaľany Z. z. v zmysle § 59 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších prepisov a § 3 ods. 2 vyhlášky MŠ SR č. 306/2008 o materskej škole v znení vyhlášky MŚ SR č. 308/2009 z. z. oznamuje, že

Zápis detí do materskej školy pre školský rok 2020/2021 sa bude konať

**od 30. apríla 2020 do 31. mája 2020**

pondelok - streda, v čase od 9.00 - 12.00 hod. v budove základnej školy.

**Spôsob podávania žiadosti**

Dieťa sa do materskej školy prijíma:

- **na základe písomnej žiadosti** , ktorú si môže zákonný zástupca vyzdvihnúť u zástupkyne materskej školy v čase zápisu alebo na webovej stránke [www.zssarmich.edupage.org](http://www.zssarmich.edupage.org/)

**- elektronicky** - na stránke [www.zssarmich.edupage.org](http://www.zssarmich.edupage.org/) v záložke elektronická prihláška.

**Z dôvodu mimoriadnej situácie uprednostňujem elektronickú formu prihlásenia.**

**Potvrdenie o zdravotnom stave** od všeobecného lekára pre deti a dorast, ktorého súčasťou je aj potvrdenie o očkovaní **nie je potrebné** pri zápise, bude sa vyžadovať dodatočne (po skončení mimoriadnej situácie s Covid-19). K žiadosti o prijatie dieťaťa do MŠ je potrebné priniesť originál rodného listu dieťaťa na porovnanie údajov k žiadosti o prijatie.

Prijímanie detí na predprimárne vzdelávanie

Na predprimárne vzdelávanie sa prijíma spravidla dieťa od troch do šiestich rokov; dieťa, ktoré dovŕšilo šiesty rok veku a ktorému bol odložený začiatok plnenia povinnej školskej dochádzky; dieťa, ktorému bolo dodatočne odložené plnenie povinnej dochádzky a dieťa so špeciálnymi výchovno- vzdelávacími potrebami.

Kritéria prijímania dieťaťa na predprimárne vzdelávanie

V súlade so školským zákonom budú do MŠ prednostne prijaté deti:

- ktoré dovŕšili piaty rok veku

- s odloženou povinnou školskou dochádzkou,

- s dodatočne odloženou povinnou školskou dochádzkou.

V prípade zvýšeného záujmu rodičov o prijatie detí do MŠ, ktorý by mohol prekročiť kapacitu MŠ, budú použité ostatné kritéria:

- deti, ktoré k 31.08. príslušného roka dovŕšia fyzický vek 3 roky,

- deti, ktoré majú v materskej škole súrodenca,

- deti, ktoré sú v starostlivosti osamelého zákonného zástupcu.

Pri prijímaní deti do MŠ sa bude prihliadať na úroveň osvojenia si základných hygienických, sebaobslužných a stravovacích návykov.

Na predprimárne vzdelávanie sa spravidla prijímajú deti od troch do šiestich rokov. Výnimočne je možné prijať dieťa mladšie ako tri roky, ak to umožnia kapacitné, personálne možnosti, a ak má dieťa zvládnuté základné hygienické návyky.

Dieťa je do materskej školy prijaté len vtedy, ak riaditeľka materskej školy o jeho prijatí vydá rozhodnutie. Prijatie dieťaťa platí až do času, kým nezačne plniť povinnú školskú dochádzku, alebo pokým rodič neoznámi zástupkyni riaditeľky školy pre materskú školu, že dieťa nebude navštevovať materskú školu, príp. dovtedy, pokiaľ z dôvodu opakovaného porušenia školského poriadku nerozhodne riaditeľka školy o predčasnom ukončení predprimárneho vzdelávania.

O prijatí dieťaťa so špeciálnymi výchovno - vzdelávacími potrebami (ŠVVP) rozhoduje riaditeľka školy na základe :

- písomnej alebo elektronickej žiadosti zákonného zástupcu,

- písomného vyjadrenia výchovného poradenstva a prevencie vrátane neštátnych poradenských zariadení zaradených v sieti vo svojej územnej pôsobnosti) vydaného na základe diagnostického vyšetrenia dieťaťa (nie je potrebné pri zápise, dokladá sa dodatočne)

- písomného vyjadrenia príslušného odborného lekára, v prípade dieťaťa so zmyslovým postihnutím.

Dieťa so ŠVVP možno prijať len ak:

- ovláda základné sebaobslužné činnosti ( v MŠ nie je vytvorené bezbariérové prostredie, dieťa vie samostatne jesť lyžicou) a hygienické činnosti (dieťa je bez plienok).

V Šarišských Michaľanoch, 29. 04. 2020 PaedDr. Mária Cvancigerová

riaditeľka školy